ΓΡΑΠΤΗ ΕΡΩΤΗΣΗ P-0692/96 υποβολή: Honor Funk (PPE) προς την Επιτροπή (12 Μαρτίου 1996)

Θέμα: Χορήγηση ενισχύσεων σύμφωνα με το άρθρο 8 του Κανονισμού (ΕΟΚ) αριθ. 4256/88

1. Πόσα καινοτόμα πρότυπα σχέδια και πόσες σχετικές μελέτες χρηματοδοτήθηκαν στα επιμέρους κράτη μέλη της Ευρωπαϊκής Ένωσης, στο πλαίσιο των ενισχύσεων που προβλέπονται στο άρθρο 8 του Κανονισμού (ΕΟΚ) αριθ. 4256/88 ((ΕΕ L 374 της 31.12.1988, σελ. 25. )) για το ΕΓΤΠΕ και πώς κατανέμονται οι πόροι συγχρηματοδότησης του ΕΓΤΠΕ στα επιμέρους κράτη μέλη σε ετήσια βάση από το 1989;

2. Πώς κατατάσσονται θεματικά τα μεμονωμένα πρότυπα σχέδια και οι σχετικές μελέτες;

3. Σε ποιό βαθμό απορροφήθηκαν οι προς το σκοπό αυτό διαθέσιμες πιστώσεις του προϋπολογισμού;

Απάντηση του κ. Fischler εξ ονόματος της Επιτροπής (1 Απριλίου 1996)

1. Από το 1989, 138 σχέδια έχουν συγχρηματοδοτηθεί δυνάμει του άρθρου 8 του κανονισμού (ΕΟΚ) αριθ. 4256/88 ((ΕΕ αριθ. L 374 της 31.12.1988. )) του Ευρωπαϊκού Ταμείου Προσανατολισμού και Εγγυήσεων (ΕΓΤΠΕ) τμήμα Προσανατολισμού όσον αφορά την παρακολούθηση, την αξιολόγηση, τις μελέτες, την τεχνική βοήθεια, τα πρότυπα πειραματικά σχέδια επιδεικτικού χαρακτήρα και διάδοσης. Ο πίνακας, ο οποίος αποστέλλεται απευθείας στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου, αναφέρει την κατ έτος κατανομή της χρηματοδότησης του ΕΓΤΠΕ από το κράτος μέλος.

Θα πρέπει να σημειωθεί ότι, το έτος 1995 απετέλεσε ένα μεταβατικό έτος για τα πρότυπα πειραματικά σχέδια επιδεικτικού χαρακτήρα. Προκειμένου να διασφαλισθεί ευρύτερη πληροφόρηση όσον αφορά τα μέτρα που χρηματοδοτούνται δυνάμει του άρθρου 8 του κανονισμού (ΕΟΚ) αριθ. 4256/88, δημοσιεύτηκε στην Επίσημη Εφημερίδα ((ΕΕ αριθ. C 303 της 29.10.1994. )) πρόσκληση για υποβολή προσφορών, με προθεσμία υποβολής των προγραμμάτων την 31η Μαρτίου 1995. Τα 583 προγράμματα τα οποία υπεβλήθησαν στο πλαίσιο αυτής της νέας διαδικασίας εκτιμήθηκαν ήδη από ανεξάρτητους εμπειρογνώμονες και από την Επιτροπή κατά τη διάρκεια του 1995. Τα προγράμματα τα οποία εγκρίθηκαν θα συγχηματοδοτηθούν στο πλαίσιο του προϋπολογισμού 1996.

2. Στη διάρκεια της περιόδου αυτής, 52 σχέδια αφορούν την αξιολόγηση των κοινοτικών προγραμμάτων, την υλοποίηση μελετών γενικoύ χαρακτήρα οι οποίες πραγματοποιήθηκαν με πρωτοβουλία της Επιτροπής. Ορισμένα από τα μέτρα αυτά εφαρμόστηκαν σε ένα κράτος μέλος ειδικά, όπως εμφαίνεται από μία σημείωση του πίνακα. Τα προγράμματα αυτά καλύπτουν επίσης τα μέτρα τεχνικής βοήθειας που αφορούν ουσιαστικά την ενίσχυση για την εφαρμογή των κοινοτικών κανονισμών και την παρακολούθησή τους.

Τα πρότυπα πειραματικά σχέδια με επιδεικτικό χαρακτήρα (78 συγχρηματοδοτούμενα προγράμματα από το 1989) είχαν ως πλαίσιο διάφορους τομείς. Στόν γεωργο περιβαλλοντικό τομέα, τα μέτρα αφορούσαν την επίδειξη τεχνικών μεθόδων που σέβονται περισσότερο το περιβάλλον καθώς και την υλοποίηση προτύπων αγροκτημάτων. Τα προγράμματα τα σχετικά με τη γεωργική διαφοροποίηση και την αξιοποίηση των παραγωγών αφορούσαν σε μεγάλο μέρος τις μη τροφικές παραγωγές, αλλά επίσης και την προώθηση παραδοσιακών προϊόντων ποιότητας. Η ανάπτυξη δραστηριοτήτων σχετικών με το δάσος, τον τουρισμό στην ύπαιθρο και τη χωροταξία ήταν τα υπόλοιπα κύρια θέματα τα οποία αντιμετωπίσθηκαν μέ τα πρότυπα πειραματικά σχέδια επιδεικτικού χαρακτήρα τα οποία χρηματοδοτήθηκαν μεταξύ 1989 και 1995.

Τα συγχρηματοδοτούμενα από τό 1989 μέτρα διάδοσης (8 προγράμματα) αφορούσαν κυρίως τη χρηματοδότηση των επεξηγηματικών φυλλαδίων και την οργάνωση σεμιναρίων με στόχο τη διάδοση στοιχείων ενημέρωσης όσον αφορά την κοινοτική πολιτική αγροτικής ανάπτυξης.

3. Το ΕΓΤΠΕ- τμήμα Προσανατολισμού μπορεί να χρηματοδοτήσει τα προβλεπόμενα δυνάμει του άρθρου 8 του κανονισμού (ΕΟΚ) αριθ. 4256/88 μέτρα έως το όριο του 1% της ετήσιας επιχορήγησής του. Σε σχέση με αυτό το διαθέσιμο ποσό, το εκατοστιαίο ποσοστό των ποσών που αναλαμβάνονται ετησίως ήταν το εξής: 1989= 16,5%, 1990= 8,7%, 1991= 45%, 1992= 86,9%, 1993= 97,8%, 1994= 15,2%, 1995= 2,1%.